Duke de Kašijasas
Duke de Kašijasas (port. Duque de Caxias) – miestas pietryčių Brazilijoje, Rio de Žaneiro valstijoje, tuoj į šiaurę nuo Rio de Žaneiro ir įeina į jo aglomeraciją. Yra priemiestinio geležinkelio linija. Tekstilės, mašinų gamybos, naftos perdirbimo, chemijos pramonė. Veikia Rio de Žaneiro universiteto filialas. Yra XVIII a. barokinė bažnyčia, teatras, muziejus.